कहा- लोकतांत्रिक व्यवस्था में हिंसा और नफरत के लिए कोई जगह नहीं
Manipur Violence Situation Latest Updates - मणिपुर में मैतेई-कुकी हिंसा के बीच मुस्लिम मैतेई समुदाय (पांगल) के लोगों ने अपने घरों के बाहर खुद के मुसलमान होने के बारे में लिखा हुआ है।
राष्ट्रीय स्वयंसेवक संघ (RSS) ने रविवार को मणिपुर में जारी हिंसा की निंदा की। संघ ने स्थानीय प्रशासन, पुलिस, सुरक्षा बलों और केंद्रीय एजेंसियों सहित सरकार से तत्काल शांति बहाल करने के लिए हर संभव कदम उठाने की अपील की। मणिपुर में 3 मई से शुरू हुई हिंसा अब भी जारी है।
RSS के महासचिव दत्तात्रेय होसबोले ने एक बयान में मणिपुर में शांति और सद्भाव बनाए रखने के लिए जरूरी एक्शन के साथ-साथ हिंसा के कारण विस्थापित हुए लोगों को राहत सामग्री की सप्लाय सुनिश्चित करने का भी आग्रह किया।
उन्होंने इस बात पर जोर दिया कि लोकतांत्रिक व्यवस्था में नफरत और हिंसा के लिए कोई जगह नहीं है। दोनों पक्षों को विश्वास की कमी को दूर करना चाहिए, जिससे वर्तमान संकट पैदा हुआ है और शांति बहाल करने के लिए बातचीत शुरू करनी चाहिए।
RSS नागरिक समाज, राजनीतिक समूहों और मणिपुर की आम जनता से भी अपील करता है कि वे वर्तमान ‘अराजक और हिंसक स्थिति’ को समाप्त करने के लिए हरसंभव पहल करें और मानव जीवन की सुरक्षा और स्थायी शांति सुनिश्चित करें।
होसबोले ने कहा कि भयानक दुख की इस घड़ी में RSS पचास हजार से अधिक विस्थापित लोगों और अन्य पीड़ितों के साथ खड़ा है।
बता दें कि मणिपुर में जातीय हिंसा में 100 से अधिक लोगों की जान चली गई है। राज्य सरकार ने 11 जिलों में कर्फ्यू लगा दिया है और इंटरनेट सेवाएं सस्पेंड कर दी हैं।
मणिपुर से CM ने मिजोरम के CM से मदद मांगी
मणिपुर के CM एन बीरेन सिंह ने मिजोरम के CM जोरमथांगा से राज्य में शांति बहाली के लिए मदद मांगी है। जोरमथांगा ने ट्विटर पर कहा कि उनकी सरकार मणिपुर में चल रही हिंसा से दुखी है और हिंसा खत्म करने के लिए कुछ कदम उठाए हैं। मिजोरम में रह रहे मैतेई लोगों को डरने की जरूरत नहीं है। हम उनकी सुरक्षा करेंगे।
मैंने मणिपुर के CM को भी बताया कि हम, मिजोरम के लोग मैतेई के प्रति सहानुभूति रखते हैं और सरकार और NGO ने शांति और सुरक्षा के लिए उपाय किए हैं।
मणिपुर में लोगों ने घरों पर लिखा-ये मुसलमानों का एरिया, ताकि हिंसा से बच सकें
मणिपुर में मैतेई-कुकी हिंसा के बीच मुस्लिम मैतेई समुदाय (पांगल) के लोगों ने अपने घरों के बाहर खुद के मुसलमान होने के बारे में लिखा हुआ है।
कुकी हमलावर उन्हें मैतेई हिंदू न समझ लें इसलिए वे ऐसा कर रहे हैं।
मणिपुर की 32 लाख की आबादी में पांगल मुस्लिम लगभग ढाई लाख हैं। बिष्णुपुर के क्वाक्ता गांव के अली बताते हैं कि हमें अपनी जान की फिक्र है।
राज्य में 46 दिन से हिंसा जारी है। शुक्रवार रात सेना, असम राइफल्स, रैपिड एक्शन फोर्स और राज्य पुलिस ने आधी रात तक फ्लैग मार्च किया।
वहीं, कांग्रेस, NCP और उद्धव गुट की शिवसेना ने मणिपुर हिंसा को लेकर पीएम मोदी और गृह मंत्री अमित शाह की चुप्पी पर सवाल उठाए हैं।
पढ़िए विपक्षी पार्टियों के नेताओं के बयान...
मणिपुर हिंसा से जुड़े अपडेट्स
अब पढ़िए मणिपुर से बबीता माली और सत्यनारायण मिश्रा भास्कर की 2 ग्राउंड रिपोर्ट...
1. मोरे का मिनी इंडिया दहशत में, कारोबार ठप 
क्या है तमिल संगम- मोरे में कई समुदायों को लेकर तमिल संगम बनाया गया है। इस बस्ती को तमिल संगम बस्ती कहा जाता है। इसमें दक्षिण भारतीय शैली में बना श्री अंगाला परमेश्वरी श्री मुनेश्वर मंदिर है। बस्ती में 1100-1500 परिवार हैं, जिनमें 350-400 तमिल-दक्षिण भारतीय, 600 परिवार यूपी, बिहार के और 80 मारवाड़ी, पंजाबी, जैन, ओडिया तथा अन्य समुदाय के परिवार हैं।
2. राज्य में जीवन रक्षक दवाओं की कमी
करीब 10 इलाकों में अहम सड़कों पर जाम के चलते जीवन रक्षक दवाओं की कमी है। राष्ट्रीय राजमार्ग बंद होने से गुवाहाटी से जाने वाली हर तरह के जरूरी सामान की आपूर्ति ठप है। शेष देश से मणिपुर पूरी तरह कट गया है। राष्ट्रीय राजमार्ग-37 से घाटी तक पहुंचने वाले 1000 से अधिक ट्रक आगे नहीं बढ़ पा रहे हैं।
ITLF का ट्विटर अकाउंट सस्पेंड
ट्विटर ने म्यांमार आधारित और हाल ही में मणिपुर में सक्रिय हुए इंडिजिनस ट्राइबल फोरम (ITLF) नामक जनजातीय संगठन का ट्विटर हैंडल निलंबित कर दिया है। इसके खिलाफ नफरत फैलाने की शिकायत आई थी।
ये खबरें भी पढ़ें...
मणिपुर में सुरक्षाबलों पर फायरिंग:थाने से हथियार लूटने की कोशिश; BJP ऑफिस, विधायक और महिला नेता के घर पर हमला
मणिपुर में 3 मई से जारी हिंसा अब भी जारी है। शुक्रवार रात 5 बड़ी अलग-अलग घटनाएं हुईं। वहीं, शनिवार को इंफाल पश्चिम के इरिंगबाम थाने पर सैकड़ों लोगों की भीड़ ने हथियार लूटने की कोशिश की, हालांकि सुरक्षाबलों ने उन्हें खदेड़ दिया। इस दौरान भीड़ की ओर से फायरिंग भी की गई। पूरी खबर यहां पढ़ें...
मणिपुर में भीड़ ने विदेश राज्य मंत्री का घर जलाया:50 लोगों ने पेट्रोल बम फेंके; 20 दिन में 4 मंत्रियों-विधायकों के घर पर हमला
मणिपुर में गुरुवार देर रात कुछ लोगों ने भाजपा सांसद और केंद्रीय विदेश राज्य मंत्री राजकुमार रंजन सिंह के इंफाल स्थित घर में आग लगा दी। घटना के वक्त मंत्री केरल में थे। सिंह मैतेई समुदाय के हैं। राजकुमार रंजन सिंह ने कहा, कल रात जो हुआ उसे देखकर बेहद दुख हुआ। सिंह ने कहा- मैं हिंसा की घटनाओं से हैरान हूं। मणिपुर में कानून-व्यवस्था पूरी तरह फेल हो चुकी है। पूरी खबर यहां पढ़ें...
